62023CO0310_INF
Euroopa Kohtu (kaheksas koda) 27. novembri 2023. aasta määrus –Groupama Asigurări
(kohtuasi C‑310/23)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – ELTL artikkel 267 – Ühe varasema Euroopa Kohtu otsuse tõlgendamine – Õigusalane koostöö tsiviilasjades – Määrused (EÜ) nr 864/2007 ja (EÜ) nr 593/2008 – Poolhaagisega sõiduki põhjustatud liiklusõnnetus – Sõiduk ja poolhaagis, mis on kindlustatud eri kindlustusandja juures – Liiklusõnnetus, mis on toimunud muus liikmesriigis kui see, kus olid sõlmitud kindlustuslepingud – Kindlustusandjate vaheline tagasinõue – Kohaldatav õigus
1.
Eelotsuse küsimused – Euroopa Kohtu pädevus – Institutsioonide aktid – Euroopa Kohtu varasema kohtuotsuse põhjenduste tõlgendamine – Hõlmamine
(ELTL artikli 267 esimese lõigu punkt b)
(vt punktid 18 ja 19 ning resolutsiooni punkt 1)
2.
Õigusalane koostöö tsiviilasjades – Lepinguliste võlasuhete suhtes kohaldatav õigus – Määrus nr 593/2008 – Lepinguväliste võlasuhete suhtes kohaldatav õigus – Määrus nr 864/2007 – Poolhaagisega sõiduki põhjustatud liiklusõnnetus, kui veduk ja poolhaagis on kindlustatud eri kindlustusandja juures – Kindlustusandjate vaheline tagasinõue – Kahju hüvitamise kohustuse jagunemine – Veduki kindlustusandja võimalus kasutada kannatanu õigusi poolhaagise kindlustusandja vastu – Kohaldatav õigus
(Euroopa Parlamendi ja nõukogu määrus nr 593/2008, artikkel 7, ning määrus nr 864/2007, artikkel 4 jj)
(vt punktid 21 ja 22 ning resolutsiooni punkt 2)
Resolutsioon
1.
ELTL artikli 267 esimese lõigu punkti b tuleb tõlgendada nii, et liikmesriigi kohus, kellel on kahtlused seoses ühe teise liikmesriigi kohtu esitatud eelotsusetaotluse suhtes tehtud Euroopa Kohtu otsuse põhjenduste tõlgendamisega, võib pöörduda Euroopa Kohtu poole neid põhjendusi puudutavate eelotsuse küsimustega.
2.
Euroopa Parlamendi ja nõukogu 17. juuni 2008. aasta määrust (EÜ) nr 593/2008 lepinguliste võlasuhete suhtes kohaldatava õiguse kohta (Rooma I) ja Euroopa Parlamendi ja nõukogu 11. juuli 2007. aasta määrust (EÜ) nr 864/2007 lepinguväliste võlasuhete suhtes kohaldatava õiguse kohta (Rooma II)
tuleb tõlgendada nii, et
kui veduki kindlustusandja, kes on hüvitanud veduki juhi põhjustatud õnnetusjuhtumi kannatanule tekitatud kahju, esitab tagasinõude õnnetuse ajal vedukiga ühendatud poolhaagise kindlustusandja vastu, tuleb esiteks kindlaks teha määruse nr 864/2007 artikli 4 ja sellele järgnevate artiklite järgi määratava kohaldatava õiguse järgi, kas ja millisel moel tuleb jagada kannatanule makstav kahjuhüvitis, mis võib jaguneda võrdselt ühelt poolt asjaomase veduki juhi ja omaniku vahel ja teiselt poolt vedukiga ühendatud poolhaagise omaniku ning veduki ja poolhaagise kindlustusandjate vahel. Seejärel tuleb kindlaks määrata, kas vastavalt määruse nr 593/2008 artikli 7 järgi vaidlusalusele kindlustuslepingule kohaldatavale õigusele võib veduki kindlustusandja, kes on kannatanule kahju hüvitanud, viimase õigusi üle võttes neid maksma panna poolhaagise kindlustusandja vastu, nagu seda võimaldab määruse nr 864/2007 artikli 4 ja sellele järgnevate artiklite alusel kohaldatav õigus.